
EMLÉKEZTETŐ

A Győr-Moson-Sopron Megyei Mérnöki Kamara Elnökségének 2008.04.15. napján tartott üléséről. 

Az ülés helye: 
AÉSZ Vagyonkezelő Kft. Győri Kirendeltsége (Győr, Csaba u. 16.) Mérnöki Kamara  Hivatali helyisége (III. emelet 317. sz.)

Jelen vannak: 

Mellékelt jelenléti ív szerint

Az Elnökségi Ülés határozatképes. Jelenlévők a napirendet elfogadták és az ülés a napirendek megvitatásával folytatódott. A napirendhez tartozó írásos mellékleteket az Elnökség tagjai megkapták. 
Napirendek:
1. Aktuális megyei Mérnöki Kamarai kérdések megbeszélése.

Elnökség
Kovács István: 

Kor alapján javasolom jelölni Palla Dénes, Vass Ödön, Makra Elek, Török Tiborné, Láng Béla tagtársainkat. 

Határozat: Örökös tagként jelöli az Elnökség Palla Dénes, Vass Ödön, Makra Elek, Török Tiborné, Láng Béla tagtársainkat. 

Kovács István:

A héten választmányi ülést tartott a Mérnöki Kamara. Kiemelem a témák közül a Kamara szervezeti átalakításának kérdését. Szó sincs területi kamarai vagy regionális összevonásról. A területek és a tagozatok maradnak úgy, mint most. Megjelent egy Tervellenőrzési Szabályzat, ami még nem lépett életbe. Lényeg, hogy július 01-től kötelező a tervellenőrzés. Tervellenőri jogosultságot kell szerezni. Ennek feltétele a vezető tervezői cím megkapása és a kiemelten gyakorlott cím megkapása. Mi csak gyűjtjük a kérelmeket, az elbírálás országosan történik. 

A tervellenőrzésről annyit, hogy a díjszámításba is bekerült a honoráriuma a tervellenőri tevékenységnek (a kivitelezési tervezési díj 15 %-a). 

2. Mérnök Műhely aktuális ügyeinek megbeszélése

· Folyamatban lévő munkák

Kovács István: 

Folyamatban lévő munkákról a következőt: A Mérnök Műhely ismertetést tartott a Sziget-Révfalu közötti hídról és az úthálózatról. Az előadás tartalmas volt és jól sikerült. 

Csejtei György:

Óvatosságot ajánlok mindenkinek. A munkánk akkor lesz hatékony és eredményes, ha a döntések a piti ügyektől eltérően születnek. A szabályozási terv készítőjével is egyetértve arra az álláspontra jutottunk, hogy a grandiózus terveket egyelőre el kell felejteni. Megdöbbenve hallottam, hogy a VOLÁN egy buszmegálló miatt nem járul hozzá az elképzeléshez. A Mérnök Műhely elképzelése támogatottságot kell, hogy élvezzen, ami alatt azt értem, hogy nem a Mérnök Műhelynek kell az összes érintettel egyeztetni. 
Bogár Zsolt:

Elég volt az ötletelésből, le kellene zárni a tervezési folyamatot. 

Kovács István:

Kérünk tájékoztatást, hogy tudjunk a rendezvényekről, mivel javaslataink nekünk is lennének. 

A díjmentes szolgáltatási körbe tartozik a házgyári panelos technológiával készült épületek lépcsőházi fűtésének elhagyása tárgyában készült tanulmány. 

Dr. Tóth Péter:

Korábban már kidolgoztunk egy differenciált rendszert. A meglévő anomáliákat ideje lenne megszüntetni. 

Kovács István:
Szélsőséges időjárási helyzetet elemző tanulmányunkat minden lehetséges helyre eljuttattuk. A Polgármester Úr köszönetét fejezte ki a Megyei Önkormányzat pedig napirendre tűzte a csapadékvíz elvezetéssel kapcsolatos kamarai állásfoglalásokat. 

Új munka a Pándzsa- csatorna rendszer kiépítésének tervezése. 
Mérnök Műhely Nonprofit Kft 

Kovács István:

Javasolom, hogy a Mérnök Műhely alapítson egy nonprofit kft-t. Jelenleg Budapesten keresztül oldjuk meg. Ugyanannyi ügyintézésbe kerül ez akkor is, ha Budapesten keresztül intézzük. 
Csejtei György:

Készítettünk egy javaslatot. Óvatosan bánnék az üggyel, mindenképpen megfontolás tárgyává tenném, hogy érdemes-e foglalkozni a társaság alapítással. 

Kovács István:
Budapesti Kamara Kft-jének nagy haszna a továbbképzések szervezése. 

3. Győr Város területét érintő vízgazdálkodási projektek

Baross Károly, MMK Vízgazdálkodási tagozat elnöke

Baross Károly:

2004-től készültünk arra, hogy az uniós pénzeket legkedvezőbben fel tudjuk használni. Az új városvezetés álláspontját kikértük. Szembesültünk azzal, hogy a városnak nincs kialakult elképzelése. Ez azért nem jó, mert amit az első anyagba nem írtunk bele, arra már nem lehet pénzt szerezni. Hat jelentős projekt fut. 
Az első a Duna árvédelmi töltései. Dunaszentpál és Mecsér térségében nincs árvédelmi töltés. Győrben gond van a műtárgyakkal. Belterületen gond az Iparcsatorna. 
A második nagy projekt a Mosoni Duna – Lajta rehabilitációs projekt. Ezt már a Vízügyi Igazgatóság adta be. Egy része érinti Győrt. Itt már komoly gondot okozott, hogy mit adjunk be. A korábbi városvezetés által készített tervnek elvi engedélye és kötelező hatástanulmánya is volt. Most azt kértük, hogy mire ennek a projektnek a támogatási szerződése aláírásra kerül, jó lenne tudni, hogy a jelenlegi városvezetés mit akar megvalósítani. 
A harmadik szintén Győrt érinti a Szigetközi vízpótló rendszer fejlesztése. Ennek a lényege a Duna meder elterelése utáni – Ásványrárónál megállt – vízpótló rendszer továbbépítése. A főmeder meder süllyedését ellensúlyozó hullámtéri rendszert építünk ki. A talajvízszint pótlását tudnánk elérni. 

A negyedik fejlesztés a Győr-Gönyű Kikötő II. üteme.  Jelenleg az iparvasút fejlesztése folyik. A következő ütem a kikötő és az autópálya összeköttetés és a kikötőnek medencés kikötővé alakítása. Ez azt feltételezi, hogy a Mosoni Duna medrét átvágással kell átterelni és ebbe épülne bele egy elzárás. Ez a beavatkozás lenne a Győr környéki vízszint rehabilitáció sarkalatos pontja. Ennek a feladatrésznek a tervezői közbeszerzési pályázata 
Az ötödik fejlesztés a Nagy Pándzsa rehabilitációja. Ez alapvetően meder-rehabilitáció. Ez elnyert projekt. A kormányzati jóváhagyása megtörtént. 2009-ben megkezdődhet a kivitelezés. 

A hatodik a Marcal jobb parti árvízvédelmi vonal fejlesztése. Ez a másik oldalról jelent biztonságot a városnak. Ezzel fejeződik be Győr árvízvédelmének legjobb kialakítása. 
Kamarai probléma, hogy nincs a térségben vizes tervező. Ekkora projekt építésére nincs alkalmas tervezői csapat. Ez országosan is nagy probléma. 
Csejtei György:

Ez egy kicsit mindig vízügyi munka volt, külső tervezők nem kapcsolódtak bele. 

Kovács István:
Köszönjük a tájékoztatást. 

4. 2008. májusi Taggyűlés előkészületei

Elnökség

Csejtei György:

Reményeim szerint rendben vagyunk. 14-16 között miénk a terem. Előadást kívánunk szervezni a taggyűlés keretében. Szervezési oldalról valamennyi szakcsoport vezetőjével tárgyaltam és előre írásban beadják az anyagot. 

5. Kötelező továbbképzés szervezése

Kovács István:

Május elejére teremmel kiegészített időpontot fogunk közzétenni és a tagokat értesítjük a továbbképzésről. A Budapesti Nonprofit Kft ígéretet  tett, hogy önköltségi áron biztosítják az oktatást. 
Koch Péter:

Távoktatás bevezetésén kellene gondolkodni. 

Baross Károly:

A Budapesti Mérnök Kamara Kht-nak kellett felkészülni a kötelező képzés távoktatással való biztosítására. A kiválasztott program erre nem volt alkalmas. Állítólag már van alkalmas szoftver. Állítólag a kamarán belül el van különítve egy összeg. 
6. Tagfelvételek, engedélyek, fellebbezések.

Dr. Bakos Ágnes titkár

24/2008. (IV.15.) GYMSMMK Elnökségi határozat

10 fő kérte a tagfelvételét:
Kiss János

Vona István

Major Róbert

Lüvi István

Kovács Gábor

Bárdosi János Lajos

Kalmár Lajos Péter

Pajorné vados Gabriella

Ifj. Vesztergom József

Schiefner Zsófia

25/2008. (IV.15.) GYMSMMK Elnökségi határozat

Tagsági viszony megszüntetését kérte:

Dobai Tibor

dr. Ladocsi Gézáné

26/2008. (IV.15.) GYMSMMK Elnökségi határozat

Tagsági viszony szüneteltetését kérte: 

Orbán Sándor
27/2008. (IV.15.) GYMSMMK Elnökségi határozat

Jogosultság ügyében kérelmet terjesztettek elő:
Bárdosi János

Major Róbert

Kalmár Lajos Péter

Győri Sándor
Kajdacsy István

Szabó Sándor

Böröcz Ferenc

Markóné Katula Zsuzsa

Varga László

Ambrusné Lipovszky Andrea 

Hegedüs Attila

Lanczkor István

Az Elnökség egyhangú határozatot hozott a kérelmek teljesítéséről. 

- kmf. -


  / Dr. Bakos Ágnes/

